jkorsvik/nowiki_second_scrape_merged huggingface dataset:
John Bauer

For privatskolen med samme navn, se John Bauergymnaset.John Bauer (født 4. juni 1882 i Jönköping i Småland, død 20. november 1918 på Vättern) var en svensk kunstner, maler og illustratør. Hans poetiske og vakre illustrasjoner til svenske eventyr har gitt ham rollen som folkekjær klassiker i Sverige, der han har preget den nasjonale eventyrtradisjonen på samme måte som trolltegneren Theodor Kittelsen i Norge.


== Liv og arbeid ==


=== Illustrasoner (utvalg) ===

		
		
		
		
		
		
		
		
		
		


== Annet ==
I forbindelse med Bauers 100-årsdag i 1982 utgav det svenske Postverket en serie frimerker med bildene hans og i 1997 en serie med motiver hentet fra Bland tomtar och troll.
John Bauer fikk en kjede med friskoler oppkalt etter seg, de såkalte John Bauer-gymnasene. John Bauer-gruppen har hatt privatskoler både i Sverige og Norge. De norske skolene opphørte i 2008 etter økonomiske problemer, der skolen i Oslo ble stengt og skolen i Bergen ble solgt. Skolene i Sverige ble i 2013 lagt ut for salg. Bakgrunnen for avviklingen i Sverige var dalende interesse fra søkere.


== Referanser ==


== Eksterne lenker ==
(en) John Bauer – kategori av bilder, video eller lyd på Commons 
(en) John Bauer – galleri av bilder, video eller lyd på Commons 
John Bauers Museum, Jönköping
Malerier av John Bauer hos Projekt Runeberg
John Bauergymnasenes hjemmeside
Koreas gjenforeningsflagg

Koreas gjenforeningsflagg er benyttet som et samlende symbol på Korea når Nord-Korea og Sør-Korea deltar i internasjonale sportsbegivenheter, særlig i forbindelse med den offisielle innmarsjen i forbindelse med åpningsseremonien.
Flagget ble først brukt i 1991 da de to nasjonene deltok med felles lag i 41. VM i bordtennis i Chiba, Japan og 6. VM i fotball for ungdom i Lisboa, Portugal.
De to nasjonene marsjerte inn med felles tropp under åpningsseremoniene til sommer-OL i Sydney i 2000 og i Athen i 2004, vinter-OL 2006 i Torino og Asialekene 2006 i Doha, men landene konkurrerte som separate nasjoner under egne flagg.
Flagget er ment å representere hele Korea. Bakgrunnen er hvit med den koreanske halvøy i blått i midten. Øya Jeju sørvest for halvøya er tatt med, men andre småøyer som hører de to nasjonene til er det ikke. En variant finnes dog, og inkluderer øya Ulleungdo og Dokdo øst for halvøya. Flagget har ingen offisiell status verken i Nord-Korea eller Sør-Korea.


== Se også ==
Koreansk gjenforening
Sør-Koreas flagg
Nord-Koreas flagg


== Eksterne lenker ==
(en) Nord- og Sør-Korea, Sidney 2000
(en) Forholdet mellom Nord- og Sør-Korea på 1990-tallet.
(ja) Explanation and detailed design of the Korean Unification Flag
(ko) North, South Agree to Add Dokdo to the Korean Unification Flag
(en) Korean Unification Studies
Buvika

Buvika er et sted i Skaun kommune i Trøndelag. Sammen med Ilhaugen utgjør det tettstedet Buvika/Ilhaugen.
De største boligfeltene i Buvika er Ilhaugen, Brekka, Lereggen og Havenget. Nyere boligfelt er Krokuslia, Saltnes Park, Hammerslia og Mølnbakken.
Buvika er i stor befolkningsvekst for tiden. Noe av dette kan forklares med ny E39, som letter adkomsten til tettstedet og kommunen for øvrig. Det er dessuten et naturlig sted å bosette seg på grunn av den nære beliggenheten til Trondheim. Tettstedet har få egne arbeidsplasser. Mange av innbyggerne pendler derfor til arbeidsplasser i nabokommunene.
Sentralt i bygda står kornsiloer og fabrikkbygninger som tilhører det som før het Piene mølle, lokalt: "Mørna". Ved Piene Mølle var det 1913–14 en arbeidskonflikt kjent som streiken i Buvika, hvor en streikende ble drept. Hendelsen er utgangspunktet for det dramatiske musikkspillet Skottet i Buvika av Idar Lind og Knut Anders Vestad, som hadde urpremiere 1. mai 2008. Piene-familien har ikke lenger eierskap i mølla, men den er i full drift med 36 årsverk ansatt. Den eies nå av Cernova, som igjen eies av Stiftelsen Fritt Ord og Felleskjøpet Agri.    
Buvika sitt idrettslag heter Buvik IL, med fotballavdeling og skiavdeling. Idrettsanlegget i Buvika omfatter kunstgressbane, gressbane og Skaunhallen.   
Buvika er sentrum i Buvik sokn av Den norske kirke, tilhørende Orkdal prosti og Nidaros bispedømme. Buvik menighet disponerer Buvik kirke og Buvik menighetshus.     
Inntil 1. januar 1965 var Buvika en del av Buvik kommune.


== Litteratur ==
Inga E. Næss (1988). Skotet i Buvika : Streiken ved Piene Mølle 1913. Oslo: Samlaget. ISBN 82-521-3129-8.
Franz Krienbühl

Franz Krienbühl (født 24. mars 1929, død 13. april 2002) var en sveitsisk arkitekt, først og fremst kjent som skøyteløper. Ikke primært for sine sportslige prestasjoner, men for oppfinnelsen av en aerodynamisk trikot som skulle revolusjonere skøytesporten.
I 1968, nesten 40 år gammel, ble han sveitsisk mester, og debuterte i olympisk sammenheng i OL i Grenoble. Han endte alltid langt nede på resultatlistene, inntil han i 1974 sammen med sine hjelpere utviklet en aerodynamisk trikot i én del, som bidro til betydelige forbedringer av hans personlige rekorder.
Den nye og tettsittende trikoten ble først latterliggjort, men Krienbühls resultater gjorde mange av konkurrentene nysgjerrige. I OL 1976 kom Krienbühl i en alder av 47 år på åttendeplass på 10 000 meter. Dette førte til en revolusjon innenfor skøytesporten, og snart brukte alle denne typen trikot.
1984 ble Krienbühl sveitsisk mester for 14. gang, 55 år gammel. Han la opp i 1986. 


== Referanser ==


== Eksterne lenker ==
(de) Franz Krienbühl – Munzinger Sportsarchiv 
(en) Franz Krienbühl – Olympics.com 
(en) Franz Krienbühl – Olympic.org 
(en) Franz Krienbühl – Olympedia 
(en) Franz Krienbühl – Sports-Reference (OL-resultater – arkivert) 
(en) Franz Krienbühl – Speedskatingbase.eu 
(en) Franz Krienbühl – SpeedSkatingNews.info 
(en) Franz Krienbühl – SpeedSkatingStats.com
Espen Hoff

Espen Hoff (født 20. november 1981 i Larvik i Vestfold) er en norsk fotballspiller. Han er oppvokst på Verningen.
Hoff spiller midtbane og angrep, han er kjent for tidligere å ha spillt for Start. For øyeblikket spiller han for Donn  3. 


== Klubbkarriere ==
Hoff spilte først for Sporty og Larvik Turn, før han gikk til Odd Grenland i 1999. 

Hoff gikk deretter til Lyn våren 2006. Han gikk til Stabæk før 2009-sesongen og gikk videre til Start 1. august 2010. Han scoret sitt første mål for Stabæk mot Aalesund i 2009. Hoff har spilt på samtlige aldersbestemte landslag og fikk sin A-landslagsdebut mot Bahrain i 2005. 
Hoff er den yngste spilleren i norsk toppserie som først har nådd 100 spilte kamper. Dette oppnådde han da han kun var 21 år. Han ble også den yngste spilleren som rundet 200 kamper i en alder av 26 år og 145 dager i kampen mot HamKam 13. april 2008.I 2006 og 2007 ble han kåret til årets spiller i Lyn av supporterklubben Bastionen.
Den 28. juli 2010 ble han solgt til Start. Han debuterte for Start mot Vålerenga mandag 2. august 2010.


== Referanser ==


== Eksterne lenker ==
(en) Espen Hoff – kategori av bilder, video eller lyd på Commons 
(en) Espen Hoff – Transfermarkt 
(en) Espen Hoff – national-football-teams.com 
(en) Espen Hoff – WorldFootball.net 
(en) Espen Hoff – FootballDatabase.eu 
(en) Espen Hoff – Soccerway 
(en) Espen Hoff – EU-Football.info 
(no) Espen Hoff – Norges Fotballforbund 
(en) Espen Hoff – FBref 
Profil på lynfotball.net Arkivert 27. september 2007 hos Wayback Machine.
Spillerprofil på ikstart.no
Morten Knutsen

Morten Knutsen (født 27. november 1977 i Arendal) er en fotballspiller. Knutsen var regnet som et stort talent og ble hentet fra Start til Rosenborg i 2000. Etter å ha spilt for moderklubben i 2002, ble han hentet til Odd Grenland før sesongen 2004. Han hadde spilt 58 kamper for Rosenborg, men avtalen med Start innebar at Rosenborg skulle betale en, for sin tid, stor sum når han hadde spilt 60 kamper. Han ble derfor fristilt fra kontrakten ett år før den løp ut.
Knutsen levde ikke opp til forventningene i Odd, men avgjorde UEFA-cupkampen mot Ekranas i 2004 på frispark, noe som ga ham en viss heltestatus. Han var skadet store deler av sesongen 2005. Etter 2006-sesongen ble han fristilt av klubben og vendte hjem til Arendal. Han tegnet kontrakt med den lokale klubben FK Arendal før 2007-sesongen, men ble tvunget til å legge opp før sesongen begynte på grunn av fortsatte skadeproblemer.
Etter at Arendal Fotball ble stiftet i september 2010 har Morten Knutsen blitt spillende hovedtrener for klubben. Han ga seg som trener etter 2011-sesongen, men fortsatte som spiller i 2012.


== Karriere som spiller ==
(Sist oppdatert 1. januar 2007)


== Meritter ==
Rosenborg BKTippeligaen (1): 2000


== Referanser ==


== Eksterne lenker ==
(en) Morten Knutsen – Transfermarkt 
(no) Morten Knutsen – Norges Fotballforbund 
(en) Morten Knutsen – FBref
Tuomo Könönen

Tuomo Könönen (født 29. desember 1977) er en finsk fotballspiller som for tiden spiller i finske MyPa. Fra 2006 til 2009 spilte han for norske Odd Grenland. Han kom gratis til Odd fra MyPa. Könönen har seks landskamper for Finland, den siste 25. januar 2006 mot Sør-Korea. Fra 2009 var Könönen tilbake i MyPa.


== Eksterne lenker ==
(en) Tuomo Könönen – Transfermarkt 
(en) Tuomo Könönen – national-football-teams.com 
(en) Tuomo Könönen – WorldFootball.net 
(en) Tuomo Könönen – FootballDatabase.eu 
(en) Tuomo Könönen – EU-Football.info 
(en) Tuomo Könönen – FBref 
Profil hos nifs.no
Trond Viggo Toresen

Trond Viggo Toresen (født 22. februar 1978 i Levanger) spiller fotball for Verdal. Toresen har tidligere spilt for Verdal, Byåsen, Pors Grenland, Odd Grenland, Notodden og Levanger. Toresen har 22 U-landskamper (U15–U18) og 2 mål for Norge. Etter å ha spilt fortreffelig for Pors Grenland i 2003 ble han hentet til Odd i 2004. Etter en imponerende debut for klubben falt prestasjonene, og Toresen har først og fremst vært reserve og annenlagsspiller. Før sesongen 2006 skrev han kontrakt med Notodden, men denne ble annullert etter at Odd tilbød ny kontrakt. Fra sesongen 2008 var han imidlertid Notodden-spiller. Foran sesongen 2010 skrev han kontrakt med Levanger Fotballklubb. Skrev i januar 2011 under for moderklubben Verdal IL, som spillende trener. 
Han er også idrettslærer på Verdal Videregående skole.


== Eksterne lenker ==
Spillerprofil på Levangerfk.no
Magnus Lekven

Magnus Lekven (født 13. januar 1988) er en norsk tidligere fotballspiller. Han la opp etter sesongen 2022.Lekven spilte i Gulset IF før han ble hentet til Odd Grenlands junioravdeling. Han ble hentet fra klubbens egen juniorstall 25. oktober 2005 og fikk sin tippeligadebut (ett minutt) mot Vålerenga i seriefinalen tre dager senere.
Ifølge tidligere Odd-trener Arne Sandstø minner Lekven mest av alt om en ny Tommy Svindal Larsen, men har etter hvert bekledd flere plasser på midtbanen. Lekven er en svært teknisk og hurtig spiller.
Sommeren 2012 ønsket ikke Lekven å forlenge sin kontrakt med Odd Grenland, og i august samme år ble det kjent at Lekven hadde signert for den danske klubben Esbjerg FB med overgang 1. januar 2013. Etter videre forhandlinger, ble han solgt for 1 million kroner i samme sommers overgangsvindu.Den 29. juli 2016 signerte han en ny 4,5 års kontrakt med Vålerenga Fotball. Han debutere for klubben i hjemmekampen mot Molde den 1. august med draktnummer 8. Overgangssummen er ventet å være på 2,5 mill.


== Landslaget ==
Den 15. januar 2012 debuterte han for Norge, da han fikk spille de siste fem minuttene i 1-1-kampen mot Danmark i Kings Cup.
Lekven har spilt totalt 42 kamper for aldersbestemte landslag.


== Referanser ==


== Eksterne lenker ==
(en) Magnus Lekven – Transfermarkt 
(en) Magnus Lekven – national-football-teams.com 
(en) Magnus Lekven – FootballDatabase.eu 
(en) Magnus Lekven – Soccerway 
(en) Magnus Lekven – EU-Football.info 
(no) Magnus Lekven – Norges Fotballforbund 
(en) Magnus Lekven – FBref 
(es) Magnus Lekven – as.com 
«Han er framtida», artikkel i Telemarksavisa 26. oktober 2005
Spillerprofil Odd Grenland
Spillerprofil, AltOmFotball
Kim Sjøberg Bentsen

Kim Sjøberg Bentsen (født 2. juli 1987) spiller fotball for Pors Grenland. Han ble hentet opp fra Odd Grenlands juniorstall før sesongen 2005, og han fikk med seg 10 A-kamper  og scoret ett mål i kvalifiseringskamp mot Bryne før han valgte å gå til Pors, etter en periode å ha vært i søkelyset til Notodden Fotballklubb.
Før han gikk til Odd spilte han for Ulefoss. Pr. september 2007 har han 27 aldersbestemte landskamper, senest på G19.


== Referanser ==


== Eksterne lenker ==
(en) Kim Sjøberg Bentsen – Transfermarkt 
(en) Kim Sjøberg Bentsen – FBref
In Stahlgewittern

In Stahlgewittern (norsk tittel «I stålstormer» / «I en storm av stål») er debutboka til den tyske forfatteren Ernst Jünger, og er hans mest kjente bok. Første versjon utkom i 1920, og baserer seg på hans dagboknedtegnelser som krigsfrivillig og offiser under første verdenskrig fra desember 1914 til august 1918.  
Boken er skrevet med et nøktern stil og beskriver krigens brutalitet uten å felle noen dom over den, uten å diskutere krigens årsaker eller rettmessighet. Bokas kjølige beskrivende stil har ført til at budskapet er sterkt debattert: Den har både lest med så motstridende tolkninger som å være en antikrigsbok, som en dokumentarisk beskrivelse, eller som en hyllest til krig. Boka blir ofte konstrastert med den eneste tyske første verdenskrigs-roman som er mer kjent enn «I en storm av stål», nemlig Remarques «Intet nytt fra vestfronten». 
Den franske forfatteren, og vinner av Nobelprisen i litteratur, André Gide beskrev den som «den utvilsomt vakreste krigsbok jeg kjenner, fullstendig godtroende, sannhetssøkende og ærlig». 


== Utgaver ==
Jünger reviderte teksten seks ganger etter førsteutgaven fra 1920. Nye utgaver kom i 1922, 1924, 1934, 1935, 1961 og til slutt i 1978. Utgaven fra 1934 tonet ned de mest nærgående voldsbeskrivelsene. Dagboknedtegnelsene som ble bearbeidet til romanen ble i 2013 utgitt i en kildeutgave redigert av Helmuth Kiesel.Boken kom ut på norsk først i 1997, oversatt av Pål Norheim og Jon Alfred Smith. (Tiden Norsk Forlag. 245 s.). Den har også vært gjenutgitt i 2010 med med annen tittel, I en storm av stål - dagbok fra Vestfronten 1915-1918.

I stålstormer. Tiden. 1997. ISBN 8210039385. 


== Referanser ==
Klas Lestander

Klas Lestander (født 18. april 1931 i Arjeplog, død 13. januar 2023) var en svensk skiskytter. Han vant det første olympiske skiskytterrennet, da han gikk til topps på 20 km individuelt under OL 1960 i Squaw Valley. Han hadde bare den 25. beste langrennstiden av de 30 deltakerne, men takket være feilfri skyting (tjue av tjue blinker) gikk han altså helt til topps. 
Det skulle ta hele 46 år før en svensk skiskytter igjen gikk til topps i en OL-øvelse i skiskyting.  Anna Carin Olofsson-Zidek vant fellesstarten i OL 2006 i Torino og fire år senere gikk Björn Ferry fra Storuman til topps i herrenes jaktstart i Vancouver. 
Året etter OL-seieren var Lestander med på det svenske laget som kom på tredjeplass på stafetten under verdensmesterskapet i svenske Umeå. Stafetten ble ikke offisiell VM-øvelse før i Garmisch-Partenkirchen 1966.


== OL-medaljer ==
1960  Squaw Valley -  Gull i skiskyting, 20 km  Sverige


== Referanser ==


== Eksterne lenker ==
(en) Klas Lestander – Olympedia 
(en) Klas Lestander – Sports-Reference (OL-resultater – arkivert) 
(en) Klas Lestander – databaseOlympics.com (arkivert) 
(sv) Klas Lestander – Sveriges olympiske komité
Erik Midtgarden

Erik Midtgarden (født 18. november 1987) er en norsk fotballspiller som spiller for Åssiden Idrettsforening.


== Spillerkarriere ==
Før sesongen sesongen 2005 ble han hentet opp til Odd Grenlands A-tropp fra egen juniorstall, og ble toppscorer for andrelaget i 2. divisjon med tolv scoringer. Han fikk også tre innhopp for klubben i Tippeligaen, og scoret for A-laget i 1. runde i cupen mot Langesund-Stathelle Fotball. Sesongen 2006 var han på utlån til Pors Grenland. Kontrakten med Odd gikk ut etter sesongen, og selv klubben uttrykte ønske om å ha ham med videre valgte han å gå til den nyopprykkede adeccoligaklubben Notodden FK. 


=== Mjøndalen ===
I sesongene 2009 og 2010 spilte han for Mjøndalen i Adeccoligaen. I Mjøndalen etablerte Midtgarden seg som en målfarlig «potet» med et to-sifret antall scoringer begge sesonger. Han utmerket seg som en straffeskytter som alltid scorer, i tillegg til en spiller som kunne avgjøre kamper. Den 3. januar 2011 skrev han under for sin tidligere arbeidsgiver, eliteserieklubben Odd Grenland, og sommeren samme år ble han klar for Vitesse, med en utlånsavtale til FC Flora Tallinn ut året. Dessverre, ble ikke avtalen slik som avtalt. Lønnsutbetalinger og kontrakter som var lovet ble ikke overholdt, og han valgte deretter Lillestrøm som sin neste arbeidsgiver.
Høsten 2012 var Midtgarden tilbake i Mjøndalen. Allerede i sin første kamp borte mot Sandefjord, smalt han inn et mål i krysset fra ca. 30 meter. Midtgarden fikk 13 kamper, og scoret 10 mål. 


=== Lillestrøm ===
Den 2. november 2011 ble det klart at Midtgarden hadde signert en kontrakt med Lillestrøm Sportsklubb, som strekker seg ut 2013-sesongen. Han fikk sin første trening med LSK da klubben begynte sin sesongoppkjøring den 9. januar 2012.


== Landslagskarriere ==
Midtgarden debuterte for U21-landslaget den 5. oktober 2006 i en kamp mot Danmark, hvor han scoret et av Norges mål. Han har totalt fire kamper, og to skåringer for U21-landslaget.


== Referanser ==


== Eksterne lenker ==
(en) Erik Midtgarden – Transfermarkt 
(en) Erik Midtgarden – Soccerway 
(no) Erik Midtgarden – Norges Fotballforbund 
(en) Erik Midtgarden – FBref
Olof Hvidén-Watson

Olof Hvidén-Watson (født 10. august 1982) er en svensk fotballspiller som spiller spiss for FC KooTeePee. Han har tidligere spilt for Stenungsund, Västra Frölunda, Fredrikstad, Pors Grenland, Odd Grenland og Bodø/Glimt. Hvidén-Watson ble leid ut til Bodø/Glimt ut 2007-sesongen.
Hvidén-Watson var en av to prøvespillere som fikk 90 minutter for Bodø/Glimt mot Leknes fotballklubb  1. august 2007 og scoret 2 av målene i kampen som endte 8-1 til Bodø/Glimt. Han trente med Glimt resten av uken. 8. august 2007 ble Bodø/Glimt, Odd Grenland og spilleren enig om en 3 måneders utlånsavtale.Hvidén-Watsons obligatoriske debut for Bodø/Glimt kom i hjemmekampen mot HamKam 11. august 2007. Han kom inn som innbytter i 2. omgang og scoret kampens to siste mål i en kamp som Bodø/Glimt vant 6-1. Hvidén-Watson fikk sin siste kamp for Bodø/Glimt 12. november 2007 da han var med å sende Odd Grenland ned i 1. divisjon i den siste og avgjørende kvalifikasjonskampen til Tippeligaen. 


== Referanser ==


== Eksterne lenker ==
(en) Olof Hvidén-Watson – Transfermarkt 
(en) Olof Hvidén-Watson – Soccerway 
(en) Olof Hvidén-Watson – FBref
Espen Isaksen

Espen Hugo Isaksen (født 16. januar 1979 i Narvik) er en norsk tidligere fotballspiller. Han er målvakt og har spilt i en rekke klubber. I perioden 2006 til 2008 spilte han for Odd Grenland. De første årene var han først og fremst reservekeeper for Rune Jarstein, men etter at Jarstein forlot Odd til fordel for Rosenborg, ble Isaksen førstevalget. Enkelte uheldige inngripener gjorde imidlertid at Odd sommeren 2008 hentet Árni Gautur Arason, samtidig som den yngre konkurrenten Dag Ole Thomassen ble reservekeeper. Som følge av dette bestemte Isaksen seg for å legge opp etter sesongen. Den 1. januar 2009 tok han over som keepertrener for Tromsø IL og var også spilleberettighet for klubben. To ganger i 2009-sesongen satt han på benken og i bortekampen mot Bodø/Glimt måtte han spille på grunn av at førstemålvakt Sead Ramović hadde karantene og Marcus Sahlman var skadet.
Han har tidligere spilt for Mosjøen, Byåsen og Oslo Øst, og har sittet på benken for Rosenborg og Stabæk.
Etter 2012-sesongen forlot han keepertrenerjobben i Tromsø og ble daglig leder i Mosjøen Fotball.9. juni 2014 gjorde han "comeback" for Stabæk under noe spesielle omstendigheter. Da Stabæks førstekeeper var reist til Brasil for å spille VM, og reservekeeperen var ute med karantene, ble Isaksen hentet inn for å representere Stabæk som en midlertidig løsning.


== Referanser ==
Gaute Lid Larssen

Gaute Lid Larssen (født 18. mai 1965) er norsk regissør og produsent. Han har arbeidet i NRK, for TV 2 og som freelance. Etablerte produksjonsselskapet Cylinder Production AS i 2000. Selskapet utvikler og produserer film i ulike formater. Lid Larssen har bakgrunn fra NRK som inspisient og programleder i radio («Opp fra skrivebordsskuffen»). Gaute Lid Larssen har produsert og regissert reklamefilmer, informasjonsfilmer, produsert kortfilm, samt laget fjernsynsdokumentar og regissert TV-drama.
Gaute Lid Larssen er sønn av forfatteren Sonja Lid og skuespilleren Lars Andreas Larssen, samt bror til Vetle Lid Larssen.


== Filmografi ==


=== Regissør ===
Hotel Cæsar (2007–2016) (TV-serie) TV2
Evne til Omsorg (2005) (dokumentarfilm) TV2
Lysebrun (dokumentrfilm) (2008) B.U.Fam.Dir.
Sofies verden (1998) (spillefilm kino og TV) (second unit regi)
The diver (1999) (spillefilm kino) (second unit regi)


=== Produsent ===
Åtte lasaroner (2014) (dokumentarfilm) NRK
Gatas Gynt (2008) (dokudrama) NRK
Soaring wings (2004) (novellefilm) NRK
Essential Killing (2009) (spillefilm/kino) (Co-produsent)


== Referanser ==


== Eksterne lenker ==
(en) Gaute Lid Larssen på Internet Movie Database 
(da) Gaute Lid Larssen på Filmdatabasen
Yossef Bussel

Yossef Bussel eller Josef Bussel (født 3. juli 1891, død 30. juli 1919) Var en av de opprinnelige initiativtakerne til den første jødiske kibbutzen kalt Degania i 1910.
Han var født av jødiske foreldre i Lakovitch i Hviterussland. Hans far døde mens han var liten. Han var usedvanlig intelligent og studerte blant annet hebraisk språk, og deltok i den zionistiske ungdomsbevegelsen «HaTchiya» (De gjenfødte). Emigrerte til Israel og sluttet seg til Degania fellesskapet i 1910. Han er mest kjent som forfatter av et brev til det Israelske bosetterkontoret, der han gir Degania navn etter de fem kornsortene de dyrket.
Tilbake fra jobb den 30. juli 1919, forliste båten som han var ombord på ved «Kinneret», og han omkom bare 28 år gammel, og etterlot seg hustruen Chayuta og sin 5 måneder gamle datter Pessya.
Yossef Baratz

Yossef Baratz eller Josef Baratz (født 8. mai 1890 i Kosnitza, Ukraina, død 14. desember 1968) er blitt kalt stifteren av den første Israelske kibbutzen Degania.
Baratz var født av jødiske foreldre. Helt fra han var liten ble han kjent for å ha «et godt hode». Han var sterkt musikalsk, og spilte trommer og trompet. Faren hans drev et vertshus i landsbyen. Ved 1905-revolusjonen i Russland ble foreldrene drevet til å forlate distriktet. Han lykkedes i å immigrere, og i desember 1906 ankom han til Jaffa i Israel, bare 16 år gammel. Han reiste til Jerusalem, og lærte seg billedhuggerkunst. I 1910 sluttet han seg til bosetterne i Degania. I 1920 var han en av etablererne i «General organization of Workers in Land of Israel». I 1921 reiste han til USA for å lære mere om amerikansk zionisme, og forelese for amerikanske zionister.
Han virket i hele sitt liv aktivt for Degania og zionismen. Hans bok «A village by the Jordan» ble utgitt på mange språk, og ved sin død i 1968 etterlot han seg sin elskede kone Miriam, og sine 7 barn Gideon, Dvorka, Amos, Yova, Baia, Michal og Eli.


== Referanser ==
Schloss Thurn und Taxis

Schloss Thurn und Taxis (egentlig Schloss St. Emmeram) i Regensburg oppstod fra klosteret St. Emmeram fra det 8. århundre. I forbindelse med oppløsningen av postrettighetene fikk fyrstehuset Thurn und Taxis klostereiendommen, og bygget den fra 1812 ut til residens. Slottet bebos fremdeles av fyrstehuset, og er et av de største bebodde slott i Europa. Fyrstefamilien eier også Europas største skogbesittelse.
Skattkammeret og stallmuseet er åpne for besøk. Det er også regelmessig omvisninger i deler av slottet. 


== Eksterne lenker ==
Hjemmeside for fyrstefamilien med informasjon om åpningstider m.v.